CELEX: 32009R0179
Language: lt
Date: 2009-03-05 00:00:00
Title: 2009 m. kovo 5 d. Tarybos reglamentas (EB) Nr. 179/2009, iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą

7.3.2009   
            
            
               LT
            
            
               Europos Sąjungos oficialusis leidinys
            
            
               L 63/1
            
         
      TARYBOS REGLAMENTAS (EB) Nr. 179/2009
   2009 m. kovo 5 d.
   iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 26 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               2007 m. kovo 19 d. Tarybos reglamentu (EB) Nr. 301/2007, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (1), dvejų metų laikotarpiui visiškai sustabdytas autonominio bendrojo muitų tarifo muito taikymas monitoriams, kurie pagaminti taikant skystųjų kristalų vaizduoklių technologiją ir kurių ekrano įstrižainės ilgis ne didesnis kaip 48,5 cm, o ekrano kraštinių santykis 4:3 arba 5:4, ir kurie priskiriami KN 8528 59 90 kodui.
            
         
               (2)
            
            
               Ši sustabdymo priemonė neteko galios 2008 m. gruodžio 31 d.
            
         
               (3)
            
            
               Dėl priežasčių, susijusių su nauda vartotojams, ir siekiant užtikrinti racionalią gamybos plėtrą ir vartojimo didinimą Bendrijoje bei skatinti valstybių narių ir trečiųjų šalių prekybą, Bendrija suinteresuota nuo 2009 m. sausio 1 d. dvejiems metams pratęsti dabartinį autonominio muito taikymo sustabdymą ir įtraukti iki 55,9 cm (22 colių) padidintą ekrano įstrižainės ilgį bei papildomus ekrano kraštinių santykius 1:1 ir 16:10.
            
         
               (4)
            
            
               Dėl tų pačių priežasčių Bendrija taip pat suinteresuota, kad nuo 2009 m. sausio 1 d. dvejiems metams būtų nustatytas taikymo sustabdymas nespalvoto arba kito vienspalvio vaizdo monitoriams, kurių ekrano įstrižainės ilgis ne didesnis kaip 77,5 cm (30,5 colio), o ekrano kraštinių santykiai yra kaip ir spalvoto vaizdo monitorių.
            
         
               (5)
            
            
               Todėl Tarybos reglamentą (EEB) Nr. 2658/87 (2) reikėtų atitinkamai iš dalies pakeisti.
            
         
               (6)
            
            
               Kadangi šiuo reglamentu nustatytas sustabdymas yra Reglamento (EB) Nr. 301/2007, kurio galiojimas baigėsi 2008 m. gruodžio 31 d., taikymo pratęsimas ir kadangi Bendrijai nenaudinga, kad būtų nutrauktas vaizdo monitorių, kuriems taikomas sustabdymas, tarifų režimas, šis reglamentas turėtų būti taikomas nuo 2009 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 2658/87 iš dalies keičiamas taip:
   
               1)
            
            
               I priedo antros dalies XVI skyriaus 85 skirsnyje 3 skiltis prie KN 8528 59 10 kodo pakeičiama taip:
               „14 (3)
               
            
         
               2)
            
            
               I priedo antros dalies XVI skyriaus 85 skirsnyje 3 skiltis prie KN 8528 59 90 kodo pakeičiama taip:
               „14 (4)
               
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2009 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 5 d.
      
         
            Tarybos vardu
         
         
            Pirmininkas
         
         M. ŘÍMAN
         
      
   
   
      (1)  OL L 81, 2007 3 22, p. 11.
   
      (2)  OL L 256, 1987 9 7, p. 1.
   
      (3)  Iki 2010 m. gruodžio 31 d. autonomiškai sustabdytas muito taikymas nespalvoto arba kito vienspalvio vaizdo monitoriams, kurie pagaminti taikant skystųjų kristalų vaizduoklių technologiją ir kuriuose yra arba skaitmeninė vaizdo signalo (DVI) jungtis, arba analoginė vaizdo signalo (VGA) jungtis, arba abi, kurių ekrano įstrižainės ilgis ne didesnis kaip 77,5 cm (t. y. 30,5 colio), kurių ekrano kraštinių santykiai yra 1:1, 4:3, 5:4 arba 16:10, kurių vaizdo elementų (taškų) skiriamoji geba didesnė kaip 1,94 mega vaizdo elementų ir kurių taško žingsnis ne didesnis kaip 0,3 mm. (TARIC 8528591010 kodas)“.
   
      (4)  Iki 2010 m. gruodžio 31 d. autonomiškai sustabdytas muito taikymas spalvoto vaizdo monitoriams, kurių ekrano įstrižainės ilgis ne didesnis kaip 55,9 cm, (t. y. 22 coliai), o ekrano kraštinių santykis 1:1, 4:3, 5:4 arba 16:10. (TARIC 8528599040 kodas)“.